— Пачыналі мы з малога. За 2004 год даход ад тураператарскай дзейнасці склаў усяго 8 мільёнаў, у 2005 — ужо 76 мільёнаў, а ў 2013 — больш за 2 мільярды рублёў. Але, з’яўляючыся ўстановай сістэмы адукацыі, асноўны ўпор мы робім усё ж такі на выхаванне падрастаючага пакалення, а не на тое, каб зарабіць грошы. Большасць экскурсаводаў маюць педагагічную адукацыю, умеюць на прафесійным узроўні працаваць з экскурсантамі розных узростаў. Да таго ж мы праводзім пастаянны маніторынг якасці правядзення экскурсій, — падзяліўся Уладзімір Андрэевіч.